Gætir þú hugsað þér að vinna við hlið maka þíns daginn út og inn ? Eyða hverri vakandi og sofandi mínútu sólarhringsins með manneskjunni sem þú elskar ? Sumir myndu svara þessari spurningu játandi á meðan aðrir geta ekki hugsað sér að vinna með maka sínum . Heldurðu að þú værir öðruvísi vinnufélagi en maki og mynduð þið stelast til að kyssast í vinnunni ? Í nýjasta tölublaði Glamour höfðum við samband við nokkur pör sem eiga það sameiginlegt að hafa búið til farsæl fyrirtæki saman og lifa því og hrærast í sama hversdeginum frá morgni til kvölds . „ Fyrsta hálfa árið eftir að við opnuðum vorum við bara tvö í fyrirtækinu og vildum vera mjög varkár með að ráða ekki inn fólk fyrr en fyrirtækið væri komið með góðan rekstrargrundvöll . Þegar það styttist svo í settan fæðingardag sonar okkar þá hreinlega urðum við að finna einhvern til að leysa okkur af . Við fundum fullkomna manneskju í starfið en sú þurfti að klára aðra vinnu og gat ekki byrjað fyrr en tveimur vikum eftir settan dag . Það var því annaðhvort að Sól færi tvær vikur yfir settan dag eða loka búðinni í einhverja daga . Fyrri kosturinn var ekki til umræðu hjá Sól og Sigurbjörn Skuggi kom í heiminn viku eftir settan dag . Ég stökk af fæðingardeildinni með miða til að setja á hurðina : „ Lokað vegna fjölgunar í fjölskyldunni . “ Ég held að enginn hafi verið fúll við að koma að lokuðum dyrum og frekar að þetta hafi vakið jákvæða athygli . Það reyndar hittist akkúrat þannig á að það komu tveir kúnnar inn á meðan ég var þarna ósofinn í sæluvímu að prenta út miðann , annar kúnninn lagði inn pöntun að einni af stærstu sölu okkar á þessum tíma , “ segir Magnús Berg Magnússon sem á húsgagnaverslunina NORR 11 ásamt unnustu sinni Júlíönu Sól Sigurbjörnsdóttur . Þau deila sinni reynslu ásamt þeim Hafdísi Jónsdóttur og Birni Kr . Leifssyni sem reka World Class , Hafsteini Júlíussyni og Karitas Sveinsdóttur sem eiga saman hönnunarfyrirtækið HAF og Hafstein Halldórsson og Guðrúnu Öglu Egilsdóttur hjá Happie Furniture . Tryggðu þér eintak af nýjasta Glamour í öllum helstu verslunum eða komdu í hóp frábærra áskrifenda hér .